ముహమ్మద్ రిజ్వాన్

మొహమ్మద్ రిజ్వాన్ (జననం 1992, జూన్ 1) పాకిస్తానీ అంతర్జాతీయ క్రికెటర్. 2015 నుండి అంతర్జాతీయ క్రికెట్‌లో పాకిస్తాన్‌కు ప్రాతినిధ్యం వహిస్తున్నాడు. పాకిస్తాన్ సూపర్ లీగ్ ఫ్రాంచైజీ ముల్తాన్ సుల్తాన్స్ కెప్టెన్‌గా ఉన్నాడు. పాకిస్తాన్ తరపున ఆడిన అత్యుత్తమ వికెట్ కీపర్ బ్యాటర్‌గా విస్తృతంగా పరిగణించబడ్డాడు.

క్రికెట్ రంగం 
ఒక క్యాలెండర్ ఇయర్‌లో టీ20ల్లో 2000 పరుగులు చేసిన ఏకైక బ్యాటర్ గా నిలిచాడు. టెస్టులు, వన్డే ఇంటర్నేషనల్స్, ట్వంటీ 20 ఇంటర్నేషనల్స్ లలో కుడిచేతి వాటం బ్యాటర్ గా, వికెట్ కీపర్ గా మూడు అంతర్జాతీయ ఫార్మాట్లలో సెంచరీలు సాధించాడు. టెస్టు క్రికెట్‌లో పాకిస్థాన్ క్రికెట్ జట్టుకు వైస్ కెప్టెన్ గా కూడా ఉన్నాడు. 2021లో విస్డెన్ క్రికెటర్లలో ఒకడు. ఐసీసీ పురుషుల టీ20 క్రికెటర్ ఆఫ్ ది ఇయర్ 2021. పాకిస్తాన్ సూపర్ లీగ్ లో ముల్తాన్ సుల్తాన్‌లను విజయపథంలో నడిపించాడు. మహ్మద్ రిజ్వాన్ 26 ఇన్నింగ్స్‌లలో 73.66 సగటుతో 1326 పరుగులతో ఒక క్యాలెండర్ ఇయర్‌లో టీ20 ఇంటర్నేషనల్‌లో అత్యధిక రన్ స్కోరర్‌గా ఉన్నాడు.

2016 నుండి 2017 వరకు పాకిస్తాన్ సూపర్ లీగ్‌లో లాహోర్ ఖలందర్స్‌కు, 2018 నుండి 2020 వరకు కరాచీ కింగ్స్‌కు, 2023 కెప్టెన్ ముల్తాన్ సుల్తాన్స్‌కు ఆడాడు. అతను దేశవాళీ క్రికెట్‌లో ఖైబర్ పఖ్తుంక్వాకు కెప్టెన్‌గా ఉన్నాడు.

తొలి ఎదుగుదల 
రిజ్వాన్ 1992, జూన్ 1న పెషావర్‌లో జన్మించాడు. రిజ్వాన్ ముగ్గురు సోదరులలో రెండవవాడు. ఇస్లామియా కళాశాల, తరువాత షామా వంటి క్లబ్‌లలో చేరడానికి ముందు టేప్ బాల్‌తో తన క్రికెట్ జీవితాన్ని ప్రారంభించాడు. చివరికి 2007లో పెషావర్ అండర్-19 కొరకు ఆడాడు.

అవార్డులు, గుర్తింపు 
 2021కి పాకిస్తాన్ క్రికెట్ బోర్డు అత్యంత విలువైన క్రికెటర్ ఆఫ్ ది ఇయర్
 2021కి పాకిస్తాన్ క్రికెట్ బోర్డు టీ20 క్రికెటర్ ఆఫ్ ది ఇయర్
 2021 సంవత్సరానికి ఐసీసీ పురుషుల టీ20 టీమ్ ఆఫ్ ది ఇయర్‌లో పేరు పొందాడు
 2021 సంవత్సరానికి విస్డెన్ క్రికెటర్స్ ఆఫ్ ది ఇయర్
 2021 సంవత్సరానికి ఐసీసీ పురుషుల టీ20 క్రికెటర్ ఆఫ్ ది ఇయర్
 2022 కోసం ఐసీసీ పురుషుల టీ20 టీమ్ ఆఫ్ ది ఇయర్‌లో పేరు పొందాడు

మూలాలు

బాహ్య లింకులు 
 

వికెట్ కీపర్లు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1992 జననాలు